GRUNDEJERFORENINGEN DALBY STRANDPARK

Nyhedsbrev – April 2025



Kære Grundejer

Foråret er kommet til Dalby Strand, og vi kan se tilbage på en vinter, der var knap så hård ved os i forhold til vandmængder som forrige vinter, og en dejlig tør start på 2025.

Det planlagte drænprojekt på Pilevej/Poppelvej er kun gennemført med 1/3, grundet meget større driftsomkostninger i foreningen i 2024 end forventet.

Der er anlagt drænkasse ved Poppelvej 10, med dræntilslutnings mulighed for Poppelvej 10 & 12, og det forventes fortsat, at de 2 sidste dele skal anlægges, når der bliver økonomi til det.

Derudover er der anbragt 2 x 2 store sten på stien. Disse vil hurtigst muligt blive malet eller markeret med reflekser, så de er synlige – selv i mørke.

Bestyrelsen forventer stien ikke længere bruges til kørsel med små biler fra stranden, de er placeret så der stadig kan komme barnevogne, kanoer, og andre små trækvogne ned til strande. 😊

Hvis nogen oplever at de ikke længere kan komme forbi, så kontakt bestyrelsen på mail, så finder vi en løsning. 😊

Årets generalforsamling afholdes den 21. juni 2025, i Kirke Helsinge Forsamlingshus kl. 10:00. Indkaldelse og regnskab fremsendes senest 4 uger før. Vi har mange vigtige emner på dagsordenen, herunder foreningens fremtidig økonomiske situation, så der er alt mulig grund til at deltage.

Der skal vælges et nyt bestyrelsesmedlem, da Laila ikke ønsker at genopstille. Det nye medlem vælges for 2 år.

Bestyrelsen håber at se så mange af jer som muligt, og har I nogle emner som ønskes taget op på generalforsamlingen, så send dem gerne i god tid.

Samtidig vil vi opfordre alle til at sende en mail til ” bestyrelsen@dalbystrandpark.dk”, med følgende oplysninger: Bopælsadresse, mailadresse, og kontakttelefonnummer. Hvis i ønsker flere personer i vores system på en adresse, så send en mail med begges oplysninger.

Vi har konstateret at de data som ligger i vores systemer ikke er opdateret, hvilket gør at vi som bestyrelse ikke kan få fat i jer hvis nødvendigt.

Bedste hilsner fra Bestyrelsen.